Diari Oficial de la Generalitat Valenciana


Sumari del DOGV 7480, del 06-03-2015 (2015/1988)

RESOLUCIÓ de 27 de febrer de 2015, de la Direcció General de Centres i Personal Docent, per la qual es modifica l'adscripció, a efectes d'escolarització de l'alumnat, de centres que impartixen ensenyances d'Educació Primària a instituts i seccions d'Educació Secundària.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7480

Data del DOGV
:   06-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1988


Data del document
:   27-02-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 27 de febrer de 2015, de la Direcció General de Centres i Personal Docent, per la qual es modifica l'adscripció, a efectes d'escolarització de l'alumnat, de centres que impartixen ensenyances d'Educació Primària a instituts i seccions d'Educació Secundària. [2015/1988]  
Donada la necessitat i conveniència d'ajustar millor la correspondència entre els centres d'Educació Infantil i Primària i els instituts d'Educació Secundària a què s'adscriuen, per a realitzar una oferta de places escolars que corresponga més adequadament a les necessitats, és procedent realitzar noves adscripcions i modificar les resolucions de 8 de març de 2002 (DOGV 4210, 14.03.2002), 25 de febrer de 2003 (DOGV 4455, 07.03.2003), 22 de març de 2005 (DOGV 4975, 31.03.2005), 16 de març de 2007 (DOCV 5481, 30.03.2007), 20 d'abril de 2007 (DOCV 5501, 30.04.2007), 11 de març de 2008 (DOCV 5728, 26.03.2008), 17 de febrer de 2009 (DOCV 5963, 26.02.2009), 21 de febrer de 2011 (DOCV 6479, 14.03.2011) i 10 d'abril de 2013 (DOCV 7002, 12.04.2013), per les quals s'adscriuen centres que impartixen Educació Infantil i Primària a instituts i seccions d'Educació Secundària, als efectes de l'escolarització de l'alumnat d'Educació Secundària Obligatòria.  
Per tot això, resolc:  
  
Primer  
Modificar els annexos de les resolucions de 8 de març de 2002, 25 de febrer de 2003, 22 de març de 2005, 16 de març de 2007, 20 d'abril de 2007, 11 de març de 2008, 17 de febrer de 2009, 21 de febrer de 2011 i 10 d'abril de 2013, per les quals s'adscriuen centres que impartixen Educació Infantil i Primària a instituts instituts i seccions d'Educació Secundària als efectes d'escolarització de l'alumnat en els termes que s'indica en l'annex de la present resolució.  
  
Segon  
La present resolució s'inscriurà en el Registre de Centres Docents No Universitaris de la Comunitat Valenciana.  
  
Tercer  
Les direccions territorials d'Educació, Cultura i Esport, amb anterioritat a l'inici del procés general d'admissió d'alumnes, determinaran en els instituts i seccions d'Educació Secundària el nombre de places escolars d'Educació Secundària Obligatòria, d'acord amb el nombre d'unitats que hi haja establit la Direcció General de Centres i Personal Docent, per a fer efectiva l'escolarització de l'alumnat.  
  
  
Quart  
Esta resolució entrarà en vigor l'endemà de la seua publicació en el Diari Oficial de la Comunitat Valenciana. No obstant això, els seus efectes s'entendran referits a l'inici dels processos d'escolarització del curs 2015-2016.  
  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Educació i Formació en el termini d'un mes, comptat a partir de l'endemà de la publicació de la resolució en el Diari Oficial de la Comunitat Valenciana, d'acord amb el que establixen els articles 114.1 i 115.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Tot això sense perjuí que puga exercitar-se qualsevol altre recurs que es crega oportú.  
  
València, 27 de febrer de 2015.- El director general de Centres i Personal Docent: Santiago Martí Alepuz.